2. Projektforslag fra [adresse] for fjernvarmeforsyning af Foldby (Åben)
Tidl. politisk behandling
Forventet sagsgang
TM-U
Lovgrundlag
Varmeforsyningsloven, Projektbekendtgørelsen
SAGENS INDHOLD
Teknik- og Miljøudvalget skal i denne sag tage stilling til et projektforslag fra [adresse] om 
fjernvarmeforsyning af Foldby, der i dag er individuelt forsynet med varme, primært med naturgas. Området 
grænser op til det eksisterende fjernvarmenet, der blev udlagt i 2019 i forbindelse med forsyning af Norring 
og [adresse]. 
Da mange af områdets naturgaskedler er ved at være udtjente, har der været en stigende efterspørgsel fra 
de lokale borgere om fjernvarmeforsyning. På den baggrund har Hinnerup Fjernvarme indsendt vedlagte 
projektforslag med anmodning om Favrskov Kommunes godkendelse. 
Projektområdet, der ses på side 6 i projektforslaget (bilag 1), omfatter 353 eksisterende huse og rækkehuse 
indenfor ni lokalplanområder i Foldby. Derudover vil tre ejendomme på Nyager også få mulighed for at få 
fjernvarme, hvis de alle tre vælger at tilslutte sig på én gang. 
De fleste af de eksisterende lokalplaner i området indeholder bestemmelser om, at ny bebyggelse skal 
tilsluttes kollektiv varmeforsyning. Hvis projektforslaget godkendes, vil det dog være frivilligt for al 
eksisterende bebyggelse i hele projektområdet at tilslutte sig fjernvarme. Det samme gælder for al ny 
bebyggelse, der ikke er omfattet af en eksisterende lokalplan, men som ligger indenfor projektområdet.
Med godkendelse af projektforslaget ændres områdeafgrænsningen, så den del af projektområdet, der i 
dag er godkendt som gasselskabet Evidas forsyningsområde, overgår til [adresse], der vil få 
forsyningspligt i hele projektområdet.
Projektområdet har et samlet potentielt varmebehov på 5.117 MWh og kræver ikke en udvidelse af den 
eksisterende varmekapacitet hos Hinnerup Fjernvarme. Dog forudsætter projektet en udvidelse af 
driftstimerne på den eksisterende [adresse], så det samlede tilladte antal fuldlasttimer 
bliver 1.875 timer om året.
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt.
 
Projektet indebærer en samlet anlægsinvestering på godt 15,3 mio. kr. for [adresse]. 
[adresse] beregninger viser, at med en tilslutning på 40 % efter to år og en sluttilslutning på 86 
% efter 10 år, vil udvidelsen give selskabsøkonomisk overskud efter to år og et akkumuleret overskud over 
20 år på 9,1 mio. kr.
Brugerøkonomiske beregninger viser, at den samlede årlige varmeudgift inkl. låneydelser for den enkelte 
forbruger vil være ca. 1.300 kr. lavere ved installation af fjernvarme end ved fortsat brug af en eksisterende 
Teknik- og Miljøudvalget
08-04-2021 08:00
naturgaskedel. Sammenholdt med en luft-vand varmepumpe, et jordvarmeanlæg og en træpillekedel, vil 
den årlige udgift til fjernvarme være henholdsvis ca. 1.200 kr., 3.200 kr. og 5.800 kr. lavere. De nævnte 
besparelser forudsætter, at forbrugerne vælger at tilslutte sig fjernvarme, når ledningsnettet udlægges, 
hvormed de vil opnå rabat fra [adresse]. Hvis forbrugerne først tilkobler sig året efter, opnår de 
en reduceret rabat og herefter gælder de almindelige tilslutningspriser. Fjernvarmen vil dog være 
konkurrencedygtig med alle de nuværende individuelle løsninger, også uden de nævnte rabatter. 
I forbindelse med afkoblingen af naturgas, forventes boligejerne selv at skulle bestille og betale for 
afkoblingen af deres naturgasstik. Disse omkostninger forventes dækket af Afkoblingsordningen under 
Energistyrelsen og er derfor ikke indregnet direkte i projektforslaget.
Samfundsøkonomiske beregninger viser, at den samlede besparelse ved valg af fjernvarme, set over 20 
år, vil være 4,9 mio. kr. i forhold til referencen, hvor det forudsættes, at halvdelen af alle eksisterende 
gasforbrugere over tid vil reinvestere i en ny gaskedel, mens den øvrige halvdel vil reinvestere i en 
varmepumpe. Der er i den forbindelse lavet følsomhedsberegninger, der viser, at projektet fortsat er robust 
ved bl.a. øgede investerings- og brændselsomkostninger, ved reduceret tilslutning samt i en situation, hvor 
de eksisterende gasforbrugere reinvesterer 100 % i varmepumper, så der ikke længere indgår fossile 
brændsler i den individuelle forsyning.
Energi- og miljømæssige beregninger viser, at der ved gennemførelse af projektet vil være en samlet 
udledning over 20 år på 368 tons CO2-ækvivalenter mod 5.517 tons ved førnævnte referencesituation, 
svarende til en reduktion på 93 %. 
Den markante CO2-besparelse i dette projekt fremkommer ved, at de individuelle naturgasfyr, som i dag 
bidrager med en høj CO2-udledning, erstattes af næsten CO2-neutral fjernvarme, primært produceret på 
biomasse (halm og flis) på [adresse] anlæg. [adresse] supplerer derudover deres 
egen varmeproduktion med overskudsvarme fra affaldsforbrændingen i Hammel. 
[adresse] forventer at kunne gennemføre projektet i slutningen af 2021 og er selv ansvarlig for 
at indhente eventuelle øvrige nødvendige tilladelser til brug for realiseringen, herunder at indsende en 
særskilt ansøgning om screening af projektet efter miljøvurderingsloven.
ØKONOMI
Til projektet forventer [adresse] at søge Favrskov Kommune om kommunegaranti for optagelse 
af lån i Kommunekredit på 15,3 mio. kr., hvoraf der skal betales en løbende garantiprovision til kommunen 
hvert år af restgælden på lånet. Kommunegarantien er en forudsætning for projektets gennemførelse, og 
der vil blive fremsendt en særskilt ansøgning om kommunegaranti til behandling i Byrådet. 
INDDRAGELSE
Projektforslaget har været sendt i høring ved elselskabet Dinel, gasselskabet Evida samt Hammel 
Fjernvarme, der alle har meddelt, at de ikke har bemærkninger til projektet.
[adresse] har derudover omdelt vedlagte informationsbrev (bilag 2) til de berørte ejendomme i 
projektområdet, for at gøre opmærksom på projektet. 
INDSTILLING
Direktøren for Teknik og Miljø indstiller til Teknik- og Miljøudvalget: 
1.
At ”Projektforslag for fjernvarmeforsyning af Foldby” godkendes.
BESLUTNING
Teknik- og Miljøudvalget, 8. april 2021
Fraværende: Ingen
Godkendt.
Bilag
1.
Projektforslag for fjernvarmeforsyning af Foldby (2398136)
2.
Informationsbrev fra [adresse] (2401672)
